«2-րդ․ գործընթացը, որպեսզի մի գիրքն ավելացված արժեքի հարկից ազատվի, տեւում է մոտավորապես 3 ամիս, որովհետեւ ԿԳ նախարարություն ես ուղարկում, այնուհետեւ այդ գրքերը գնում են Կրթության ազգային ինստիտուտ, որի մասնագետները հատ առ հատ կարդում, քննարկում են այդ գրքերը։ Այսինքն՝ այդ մի գրքի ուսումնասիրությունը ժամանակ է պահանջում, որն իսկապես լուրջ աշխատանք է։ Իմ մոտավոր հաշվարկով՝ Հայաստանում կա մոտ 30 հազար անուն մանկական, ուսումնական գիրք, որոնք իրենց բնույթով ազատվում էին ավելացված արժեքի հարկից՝ նախորդ օրենքի համաձայն, հիմա ստացվում է՝ այդ 30 հազար անուն գիրքը, որ պետք է ավելացված արժեքի հարկից ազատվի (ոչ թե զրոյական ավելացված արժեքի հարկ, այլ` ազատված ավելացված արժեքի հարկ), եթե այդ 30 հազար գիրքը նախարարության միջոցով գնա Կրթության ազգային ինստիտուտ, իմ հաշվարկով՝ 30 հազար օր է պահանջվելու, իսկ դա նշանակում է, որ մոտ 90 տարի պետք է, որ այդ 30 հազար գիրքն ազատվի ավելացված արժեքի հարկից։ Դրանք մեր բազմատաղանդ Ազգային ժողովի եւ սուպերգիգանտ կառավարության արած փոփոխություններն են, որ արվել են դեկտեմբեր ամսին՝ «Ավելացված արժեքի հարկի մասին» ՀՀ օրենքում, ԱԺ-ն այդ փոփոխություններն ընդունել է»,- ասում է Մարտիրոսյանը։